F.Ait ferroukh di tbadut-is id-yules mass Ǧellawi tenna-d:«Amɛeẓbar, neɣ amɛeẓẓer d ambeddel n wawal n tmedyazt tusridt neɣ yettwacnan, ger urgaz d tmeṭṭut, neɣ tamɣart d teslit-is, ger snat tlawin, neɣ ger sin imedyazen, ger snat tjemmuyaɛ am (imawlan n yisli d uxxam n teslit)....tikwal amɛeẓbar yettuɣal d amceččew n tidet ger sin yemdanen ur nettemsefham ara»26. Ṣṣenf-agi n tmedyazt yebna ɣef lemɛun d uɛayar ger sin n yiemdyazen neɣ ugar, wa ad yettɛayar wa, win iqefzen deg wawal d win ara d yufraren, ɣer-s ara d-yeqqim wawal n tagara, Mhenna Mahfoufi yenna-d« amɛeẓbar yesɛa lmeɛna n « ukeccer neɣ leḥcer» id-yessebgan umdan mgal wayeḍ»27.